Mik  Jégou : Me zo livour a-vicher abaoe ar bloavezh 2000, un dra evel-se. A-raok e liven evel-just met evit ma flijadur nemetken. Studiet em eus ar graferezh, ur BTS arzoù graferezh am eus tapet, ha war-lerch em eus labouret en un ti-moullañ. Chañs am eus da vevañ bremañ gant al liverezh nemetken. A-benn ar fin bezañ livour eo ur vicher e-giz ar re all gant amzeriadurioù, redioù... ret eo ober hag adober a-raok bezañ barrek, arabat gortoz e vefe un atiz o kouezhañ eus nouzon ket pelech, mod-all ne zeu netra  james ! Ret eo labourat war al liverezh bemdez, neus ket a choaz. Peurliesañ eo ret labourat war e deknik evit mont pelloch ha sevel traoù a blij dan dud. Forzh penoas e vez desket traoù gant pep livaj, dam soñj eo pep taolenn disheñvel unan diouzh egile, un avañtur eo bep taol.